wickkiey/tamil-wikipedia-chunked huggingface dataset:
# விக்கிப்பீடியா:கலந்துரையாடல்

***இங்கு தமிழ் விக்கிப்பீடியாவைப் பற்றிய உங்கள் பொதுவான கருத்துக்கள், பாராட்டுக்கள் மற்றும் ஆலோசனைகளைத் தெரிவிக்கலாம். உங்கள் கருத்துகளுக்கு மற்ற விக்கிப்பீடியர்கள் பதில் அளிப்பார்கள். தகுந்த ஆலோசனைகளை உடனே செயற்படுத்தவும் செய்வோம். விக்கிப்பீடியா திட்டத்தின் வளர்ச்சி, மேலாண்மை குறித்த கலந்துரையாடலுக்கு விக்கிப்பீடியா:ஆலமரத்தடிக்குச் செல்லுங்கள். உங்கள் கருத்துக்களைப் பதிய மேலே காணும் *தொகு* இணைப்பை சொடுக்கவும். அடுத்து வரும் பக்கத்தில் உள்ள தொகுப்புப் பெட்டியில் கருத்தை உள்ளிட்டு "பக்கத்தைச் சேமிக்கவும்" என்பதை அழுத்தவும். நன்றி.***
# விக்கிப்பீடியா:கலந்துரையாடல்

## முந்தைய கலந்துரையாடல்கள்

- **தொகுப்பு 01** (மயூரநாதனின் முதற் குறிப்பு!, தமிழ் விக்கிப்பீடியா 1000 கட்டுரைகள்.)  
- **தொகுப்பு 02**
மிகவும் அருமையான முயற்சி வாழ்த்துக்கள்
# விக்கிப்பீடியா:கலந்துரையாடல்

## பயனர் கருத்துகள்

உங்கள் கருத்துகளை இதன் கீழ் இடவும். கையெழுத்து இடப் பார்க்கவும்: விக்கிப்பீடியா:கையெழுத்து  
First time I saw the Tamil version of Wikimedia site. It's great...keep it up. Unfortunately I don't know how to use the tamil font here. All the best. --Drvelmuruan (பேச்சு) 05:59, 29 அக்டோபர் 2012 (UTC)  
அன்புடன் dr.வேல்முருகன். தமிழ் விக்கிபக்கத்தின் மேல் கரையில் **தமிழில் எழுத** எனும் விசை அழுத்தி உள்ளது. அதனை செயலாக்கவும். பின் நீங்கள் தட்டச்சு செய்யவும். விக்கி தமிழுக்கு உங்களை பெரிது எதிர்பார்க்கின்றோம். நன்றிகள்.--சஞ்சீவி சிவகுமார் (பேச்சு) 05:57, 30 அக்டோபர் 2012 (UTC)  
தமிழ் விக்கி பீடியவினருக்கு வணக்கம், நாங்கள் இந்திய சரித்திரங்களையும் மற்றும் அரசாட்சி செய்துவந்த அரசர்களைபற்றியும் ஆராய்ச்சி செய்துவருகின்றோம். நாங்கள் இக்கட்டுரைகளை விரிவாக்கம் செய்யவும், புதிய கட்டிரைகளை படைக்கவும் user friendly software தேவைபடுகின்றது அத்துடன் நாங்கள் மிகச்சிறந்த கானணி பொறியாளர்கள் அல்லர், எனவே கட்டுரைகளை மேம்படுத்தி விக்கியின் தரத்திக்கு உயர்த்த சீரிய நண்பர்களின் உதவி தேவை. இதை உங்களுக்கு எழுதும் பொழுது என்னுடைய விக்கியின் சுய அனுபவத்தின் அடிப்படியில் எழுதுகின்றேன். நன்றி! மற்றும் வணக்கம்!--Premloganathan (பேச்சு) 06:35, 29 அக்டோபர் 2012 (UTC)
- உங்களுக்கு எத்தகைய உதவி தொகுத்தலில் தேவைப்படுகிறது என்று கூறவும். தமிழக வரலாற்றுக்கு முக்கியத்துவம் கொடுங்கள். என்னால் இயன்றதைச் செய்யக் காத்திருக்கிறேன். மாதிரிக்கு ஒரு கட்டுரையைத் தொடங்குங்கள். அதில் மாற்றங்கள் போன்ற, ஆக்கப்பணிகள் செய்து கொண்டே உரையாடுவோம்.கற்போம்.கற்பிப்போம்.--<b><font color = "black">த</font><font color = "blue">♥</font> <font color = "black">உழவன்</font> </b><span>**<sup>+<small><font color = "grey">உரை..</font></small></sup>**</span> 04:03, 30 அக்டோபர் 2012 (UTC)  
மிக்க நன்றி நண்பரே! தங்களின் செய்தியினை கண்டு அகம் மகிழ்ந்தேன், இங்கு தமிழில் போயர் எனும் கட்டுரையினை எழுதி வருகின்றேன், மேலும் அதனின் துணை மற்றும் இணைப்பு கட்டுரைகளான நாயக்கர் மற்றும் ராஜகம்பளம் ஆகியவற்றில் விரிவக்கதினையும் செய்துவருகின்றேன், முதலில் எனக்கு போயர் எனும் கட்டுரைக்கு ஆதாரங்களுடன் தமிழில் கட்டுரைனை செய்து விரிவாக்கம் செய்துவருகின்றேன், அதனை தங்கள் அன்பு கூர்ந்து தமிழ் விக்கியின் தரத்திற்கு உகந்த நடையாக மற்றிதாருங்கள். மேலும் நான் அவற்றினை புறிந்துகொண்டு அதே போல விரிவாக்கம் செய்ய முயலுகின்றேன். உங்களின் உதவிபுரிதலின் குணத்திற்கு தலை வணங்குகின்றேன். உளமார்ந்த நன்றிகளை தங்களுக்கு உரித்தாக்குகின்றேன்!--Premloganathan (பேச்சு) 05:54, 30 அக்டோபர் 2012 (UTC)
# விக்கிப்பீடியா:கலந்துரையாடல்

## பகுப்புத் தலைப்புகள்

- கரையோர வேடர்கள் என்னும் கட்டுரைக்கு, கரையோர வேடர்கள் என்னும் பகுப்புத் தலைப்பு உருவாக்கப்பட்டிருந்தது. அதனை உருவாக்கிய அறிஞரே காட்டியிருந்த இலங்கைத் தமிழர் என்னும் பகுப்புத் தலைப்புக்கு உட்படுத்தியிருக்கிறேன். தெரிந்திருந்தும் பழைய பகுப்பில் சேர்க்காமல் புதுப்புது பகுப்புத் தலைப்புகளைக் கட்டுரையாளர்கள் உருவாக்குவதைத் தவிர்க்கலாம். --Sengai Podhuvan (பேச்சு) 23:38, 30 அக்டோபர் 2012 (UTC)--Sengai Podhuvan (பேச்சு) 23:30, 30 அக்டோபர் 2012 (UTC)
# விக்கிப்பீடியா:கலந்துரையாடல்

## மலேசியாவின் மலாய்ப் பெயர்கள்

வணக்கம். மலேசியாவில் மாநிலங்கள், நகரங்களின் பெயர்களை மலாய் மொழியில் எப்படி அழைக்கிறார்களோ, அப்படி அழைப்பதுதான் நல்லது. Penang என்பதை பினாங்கு என்று அழைப்பதைப் போல Pahang என்பதை பகாங்கு என்று அழைக்கமாட்டார்கள். Perak என்பதை பேராக்கு என்று அழைப்பது இல்லை. Kelantan என்பதை கிளாந்தான் என்று அழைக்க வேண்டும். Terenggaanu என்பதை திரங்கானு என்றும் Sarawak என்பதை சரவாக் என்றும் அழைக்க வேண்டும்.  
எனக்கு 65 ஆகிறது. ஏறக்குறைய 40 ஆண்டுகாலம் ஆசிரியராகப் பணிபுரிந்த அனுபவம் உள்ளது. பல்கலைக்கழகங்களில் பகுதி நேர விரிவுரையாளராகவும் சேவை செய்கின்றேன். நான்கு தமிழ் நாளிதழ்களின் ஆசிரியர், துணை ஆசிரியராகப் பணி புரிந்த அனுபவங்கள் உள்ளன. ஆக, மலேசியாவில் உள்ள பெயர்களை மாற்றும் போது, என்னுடைய கவனத்திற்கு கொண்டு வருவது சிறப்பாக அமையும் என்று நினைக்கிறேன்.  
மலேசியாவிற்கு வந்து இரண்டு மூன்று ஆண்டுகள் தங்கிவிட்டு, மலேசியாவில் உள்ள எல்லாமே தெரியும் என்று பெயர்களை மாற்ற நினைத்தால், மனதிற்கு வேதனையாக இருக்கிறது. மலேசியாவில் பிறந்து வளர்ந்த எனக்கு, இங்கே என்ன நடக்கிறது எனும் தகவல் முழுமையாகத் தெரியும்.  
மலேசிய வானொலி, தொலைக்காட்சி ஊடகங்களில் செய்திகள் வெளியிடும் போது, பெயர்களில் தடுமாற்றம் அல்லது மயக்கம் ஏற்படும் போதும், புதிய கலைச் சொற்கள் தேவைப்படும் போதும் எனக்கு அழைத்து ஆலோசனைக் கேட்கிறார்கள். விக்கிப்பீடியா மலேசிய எழுத்தர்களும் ஒத்துழைப்பு வழங்கினால், சிறப்பாக இருக்கும். நன்றி. --மலாக்கா முத்துக்கிருஷ்ணன் (பேச்சு) 23:30, 30 அக்டோபர் 2012 (UTC)--  
:வணக்கம் முத்துக்கிருஷ்ணன் அவர்களே. மலாய்ப் பெயர்களை தமிழில் எழுதும் போது தவறு நேருமாயின் அவற்றை அன்பு கூர்ந்து சுட்டிக்காட்ட வேண்டுகின்றேன். தங்கள் அனுபவம் பற்றி அறிந்தபோது புகழாங்கிதமாயிருந்தது. எல்லாப் பயனர்களும் எல்லாச் சந்தர்ப்பத்திலும் உங்களை வினவி தம் பங்களிப்புகளை தருவது சாத்தியக் குறைவானது. ஆகவே அடிக்கடி இத்தகைய கட்டுரைகளை நேரோட்டமிட்டுத் திருத்தி உதவினால் உதவியாயிருக்கும். நன்றிகள் பல.--சஞ்சீவி சிவகுமார் (பேச்சு) 04:26, 1 நவம்பர் 2012 (UTC)  
::(<small>தொகுத்தல் முரண்பாடு (edit conflict)</small>)வணக்கம் முத்துக்கிருஷ்ணன், அனைத்து மலேசிய தொடர்பான தலைப்புகளை மாற்றும் போதும் தங்களது கவனத்திற்கு விக்கிப்பயனர்களால் கொண்டுவர இயலுமா என்பது சந்தேகமே. எனினும் தொடர்புடைய கட்டுரையின் பேச்சுப் பக்கத்தில் எது சரியான பெயர், ஏன் என்பதை விளக்கினீர்கள் எனில் நாம் உரையாடி சரியான தலைப்புக்கு மாற்றலாம். விக்கியின் பலமே அதுதானே. எனவே தலைப்புக்கள் தவறாக உள்ள கட்டுரையில் பேச்சுப் பக்கத்தில் ஒரு குறிப்பு எழுதிவிடுங்கள், ஆட்சேபனை இல்லையெனில் உடனே மாற்றிவிடலாம், ஆட்சேபனை இருந்தால் உரையாடி மாற்றலாம் (இதில் என்னுடைய கருத்து : மலேசியா தமிழர்கள் அதிகம் வசிக்கும் இடமாதலால், மலாய் மொழியில் அழைப்பதை விட, அங்குள்ள உங்களைப் போன்ற தமிழர்கள் எப்படி அழைக்கிறார்களோ அப்படி அழைப்பதுதான் சிறப்பு)--**<font>சண்முகம்</font><font color="#D7111F">ப7</font>** <sup><font color="#0A6F04">(பேச்சு) </font></sup> 04:34, 1 நவம்பர் 2012 (UTC)
:::மலேசியப் பெயர்ச்சொற்களை மலேசியத் தமிழர் எவ்வாறு அழைக்கின்றனரோ அதனையே முதன்மைப்படுத்த வேண்டும். இது பற்றி ஏற்கனவே உரையாடியுள்ளோம். இது இலங்கைக்கும் பொருந்தும்.--Kanags <sup>\உரையாடுக</sup> 09:29, 1 நவம்பர் 2012 (UTC)
# விக்கிப்பீடியா:கலந்துரையாடல்

## மலேசியப் பெயர்கள்

வணக்கம், திரு.சஞ்சீவி சிவகுமார், திரு.சண்முகம், திரு.கனகு அவர்களுக்கு,
தங்களின் கருத்துகள் ஒரு தாக்கத்தின் தீர்வைச் சரி செய்கின்றன. அதையும் தாண்டி ஓர் ஏக்கத்தின் பார்வையை மிஞ்சுகின்றன. நன்றி சகோதரர்களே. நம்முடைய விக்கிப்பீடியா நல்லபடியாக அமைய, என்னால் இயன்ற உதவிகளைச் செய்வேன். செய்து வருவேன்.  
என்னுடைய பேரன்களும் பேத்திகளும் விக்கிப்பீடியாவின் தீவிர ரசிகர்கள். மகிழ்ச்சிதானே. ஏதாவது எழுத்துப் பிழை, இலக்கணப் பிழைகள் என்றால் என்னிடம் சுட்டிக் காட்டுவார்கள். தமிழ் மொழி சுத்தமாக எழுதப்படுவதில் மிகுந்த அக்கறை காட்டுபவர்கள். அவர்களுக்கு வயது 12. மலாய்ப் பள்ளியில் படித்தாலும், தங்களின் தாய்மொழியை மறந்தது இல்லை. என்னுடைய எழுத்துப் பிழைகளைக் கண்டுபிடித்து திருத்தச் சொல்கிறார்கள் என்றால், பார்த்துக் கொள்ளுங்களேன்.  
//மலேசியா தமிழர்கள் அதிகம் வசிக்கும் இடமாதலால், மலாய் மொழியில் அழைப்பதை விட, அங்குள்ள உங்களைப் போன்ற தமிழர்கள் எப்படி அழைக்கிறார்களோ அப்படி அழைப்பதுதான் சிறப்பு)//  
நல்ல ஓர் உடன்பாடு. ரோமாபுரிக்கு போனால் ஒரு ரோமனைப் போல பேசு என்கின்ற ஒரு பொன்மொழி நினைவிற்கு வருகின்றது. உங்களின் நல்ல நல்ல சிந்தனைகள், நல்ல நல்ல சித்தாந்தங்களைக் கொண்டு வரும். சரஸ்வதி உங்களிடம் பேசுகின்றாள். நல்ல ஆழமான தமிழ் உங்களிடம் வீணை வாசிக்கின்றது. வாழ்த்துகள்.  
மீண்டும் சந்திப்போம். இப்போது சிரம்பான் நகரத்தைப் பற்றி எழுதி வருகின்றேன். --மலாக்கா முத்துக்கிருஷ்ணன் (பேச்சு)
# விக்கிப்பீடியா:புதுப் பயனர் பக்கம்

விக்கிப்பீடியா, அதன் வாசகர்களால் ஒருமித்து எழுதப்படுகின்ற ஓர் இலவசக் கலைக்களஞ்சியம் ஆகும். **நீங்கள்** உட்பட எவரும், ஒவ்வொரு விக்கிப்பீடியா கட்டுரைப் பக்கத்திலும் காணப்படும் **தொகு** இணைப்பைச் சொடுக்குவதன் மூலம், எந்தக் கட்டுரையையும் தொகுக்க முடியும்.
# விக்கிப்பீடியா:புதுப் பயனர் பக்கம்

## விக்கிப்பீடியாவில் உலாவுதல்

விக்கிப்பீடியாவின் தமிழ்ப் பதிப்பு 2003இல் தான் தொடங்கப்பட்டுள்ளது எனினும், ஆங்கிலத்திலும் ஏனைய பல மொழிகளிலும், பல்வேறு துறைகளையும் சார்ந்த ஏராளமான தகவல்களை, விக்கிப்பீடியா ஏற்கெனவே கொண்டுள்ளது. நீங்கள் தெரிவு செய்த மொழியில் அதன் முதற் பக்கம் சென்று, விருப்பமான செய்தி ஒன்றைத் தெரிந்து ஆராயுங்கள். ஒவ்வொரு பக்கத்தின் இடதுபகுதியிலும் தேடல் பெட்டியொன்றும் உள்ளது.  
நீங்கள் ஏதாவது ஒன்றை வாசித்து, அது உங்களுக்குப் பிடித்திருந்தால், அந்தக் கட்டுரையின் பேச்சுப் பக்கத்தில் ஒரு குறிப்பை விட்டுச் செல்லலாம். முதலில் ஒவ்வொரு பக்கத்தின் மேற்பகுதியில் காணப்படும் "உரையாடல்" இணைப்பைத் தெரிந்து பேச்சுப் பக்கம் செல்லுங்கள்; பின்னர் அப்பக்கத்தின் மேற்பகுதியில் காணப்படும், **தொகு** இணைப்பைத் தெரிந்து கொள்ளுங்கள்.  
ஏதாவதொரு செய்தி இங்கே காணப்படாவிட்டால் அல்லது நீங்கள் தேடிக்கொண்டிருக்கும் ஒரு செய்தியைக் கண்டுபிடிப்பதில் இன்னல் இருந்தால், எங்களைக் கேளுங்கள்; அல்லது, கோரப்பட்ட கட்டுரைகள் பட்டியலில் தேவையான செய்தியைச் சேர்த்து விடுங்கள்.
# விக்கிப்பீடியா:புதுப் பயனர் பக்கம்

## தொகுத்தல்

ஒவ்வொருவரும் விக்கிப்பீடியாவிலுள்ள பக்கங்களைத் தொகுக்கமுடியும் (இந்தப் பக்கத்தையும் கூட). ஏதாவதொரு பக்கத்துக்குத் திருத்தம் தேவை என நீங்கள் கருதினால், அப்பக்கத்தின் மேற்பகுதியில் காணப்படும் **தொகு** இணைப்பைச் சொடுக்குங்கள். சிறப்புத் தகுதிகள் எதுவும் உங்களுக்குத் தேவையில்லை; புகுபதிகை செய்யவேண்டியது கட்டாயம் இல்லை.  
நீங்கள் உதவுவதற்குச் சுலபமான வழி, மற்ற கலைக்களஞ்சியங்களைப் பயன்படுத்துவது போல் விக்கிப்பீடியாவைப் பயன்படுத்துவதுதான். மேலும், ஏதாவது பிரச்சினையோ, எழுத்துப் பிழையோ அல்லது தெளிவற்ற வாக்கியமோ கண்டால், அதனைத் திருத்துங்கள். ஒரு பக்கத்தை முன்னேற்றுவதற்கு, ஏதாவது வழியிருப்பதாக உங்களுக்குத் தெரிந்தால், பயமின்றி திருத்துங்கள். பிழை விட்டுவிடக்கூடும் என்பது பற்றி அதிகம் கவலைப்படாதீர்கள். ஏதாவது சிறு பிழையேற்பட்டால், நீங்களோ அல்லது வேறு யாரோ எளிதாகப் பின்னர் சரி செய்துவிட முடியும்.  
விக்கிப்பீடியா, ஏற்கெனவே ஏராளமான கட்டுரைகளைக் கொண்டிருந்தாலும்கூட, உங்களைப் போன்றவர்கள் எழுதும் புதிய கட்டுரைகளுடன், இது தொடர்ச்சியாக விரிவாக்கப்பட்டு வருகிறது. நீங்கள் புதிய கட்டுரையொன்றைத் தொடங்க முடியும், அல்லது ஏற்கெனவேயிருக்கும் கட்டுரையொன்றில் முற்றிலும் புதிய பகுதியொன்றை ஆரம்பிக்க முடியும். இருக்கும் கட்டுரைகளில் குழப்பமாகி விடக்கூடுமென்று பயந்தால், நீங்கள், உங்கள் மனதில் உள்ளவற்றைப் பயிற்சித் தொகுப்பு செய்து பார்ப்பதற்காக உருவாக்கப்பட்டுள்ள மணல் தொட்டிக்குச் செல்லுங்கள்.  
நீங்கள் பார்க்க விரும்பக்கூடிய சில கொள்கைகளும், வழிகாட்டல்களும் இங்கு உண்டு. குறிப்பாக, நடுநிலை நோக்குக் கொள்கை, கட்டுரைகள் பக்கச்சார்பின்றியிருக்க வேண்டியதையும், ஒரு விடயத்தில், பல்வேறுபட்ட நோக்குகளை நேர்மையுடனும், அனுதாபத்துடனும் பிரதிநிதித்துவப்படுத்த வேண்டியதையும் கருதும். விக்கிப்பீடியாவுக்கான எல்லாப் பங்களிப்புகளும், குனூ தளையறு ஆவண உரிமத்தின் (GFDL) கீழ் வெளியிடப்படுகின்றன. விக்கிப்பீடியா எக்காலத்திலும் இலவசமாக விநியோகிக்கத்தக்கதாக இருப்பதை GFDL உறுதிசெய்கிறது. (மேலதிகத் தகவல்களுக்குப் பதிப்புரிமைகள் பகுதியைப் பார்க்கவும்).  
புதுப் பங்களிப்பாளர்களுக்கான சில எளிய வழிகாட்டல்கள்:
- ?
- ?
- கட்டுரை எழுதிப் பயிற்சி செய்ய மணல் தொட்டிக்குச் செல்லுங்கள்.
- என்னென்ன வகைகளில் விக்கிப்பீடியாவுக்குப் பங்களிக்கலாம்?
- விக்கிப்பீடியாவில் பயனராக இணைந்த உங்களைப் பற்றிய விவரங்களுக்கான பயனர் வெளியில் என்ன செய்யலாம்?
- பொதுவாகக் கட்டுரைகளில் உண்மையான தகவல்களை நடுநிலையுடன் தகுந்த ஆதாரத்தோடு, இயன்ற அளவு துல்லியத்தோடு தர வேண்டியது முக்கியமான விக்கிப்பீடியா கொள்கை என்பதை மனதில் கொள்ளுங்கள். கட்டுரைப் பக்கங்களில் உங்கள் கையொப்பம் இடாதீர்கள்.
- பகுப்புப் பக்கங்களில் கட்டுரை எழுதத் தொடங்காதீர்கள்.
# விக்கிப்பீடியா:விக்கிப்பீடியர்கள்

விக்கிப்பீடியாவுக்கு கட்டுரை எழுதி, மேம்படுத்தி, மெய்ப்பு பார்த்து, நிர்வகித்து, படங்கள் சேர்த்து, நிரலாக்கம் செய்து என பல்வேறு வழிகளில் பங்களிப்பவர்கள் **விக்கிப்பீடியர்கள்** எனப்படுகிறார்கள். தற்போது 3 மில்லியனுக்கு மேற்பட்ட பயனர் கணக்குள்ள விக்கிப்பீடியர்கள் உள்ளார்கள். தற்போது தமிழ் விக்கிப்பீடியாவில் பயனர் கணக்குள்ள விக்கிப்பீடியர்களும் தொடர் பங்களிப்பாளர்களும் உள்ளார்கள். விக்கிபீடியர்கள் ஒரு சமூகமாக செயற்படுகின்றார்கள் எனலாம். விக்கிப்பீடியா சமூகம் பற்றி மேலும் அறிய விக்கிப்பீடியா:சமுதாய வலைவாசல் செல்லவும். கருத்துக்கள் கேள்விகளை விக்கிப்பீடியா:ஆலமரத்தடியில் இடலாம்.  
தங்கள் பெயர்களை இங்கே பதிய விரும்பிய எல்லாப் பங்களிப்பாளர்களின் பல்வேறுவிதமான பட்டியல்கள் இங்கேயுள்ளன. விக்கிபீடியர்களுடைய தனிப்பட்ட பக்கங்களுக்காக, குறிப்பாக வேண்டப்படுவன, எவையும் கிடையாது; சிலர் தங்களைப்பற்றி நிறைய எழுதி வைப்பார்கள், சிலர் அப்படியில்லை; சில விக்கிபீடியர்கள் தங்கள் வேலைகளின் தனிப்பட்ட பட்டியலொன்றை வைத்திருப்பார்கள், சிலர் அவ்வாறு செய்யமாட்டார்கள். தேவைகளையொட்டிப் பல்வேறு பட்டியலிடு முறைகள் உருவாக்கப்பட்டுள்ளன. நீங்கள் உங்கள் பெயரை விக்கிபீடியர்கள்/இந்தியர் போன்ற நாடுசார் பட்டியலில், விக்கிப்பீடியா:நகரங்கள் வாரியாக தமிழ் விக்கிப்பீடியர்கள் பட்டியல் போன்ற வெவ்வேறு பட்டியல்களில் சேர்க்கலாம்.
# விக்கிப்பீடியா:விக்கிப்பீடியர்கள்

## முழுத் தன்னியக்க பட்டியல்

<big>**பயனர் பட்டியல்**</big>
# விக்கிப்பீடியா:விக்கிப்பீடியர்கள்

## நிர்வாகிகள்

<big>**விக்கிப்பீடியா:நிர்வாகிகள்**</big>
# விக்கிப்பீடியா:விக்கிப்பீடியர்கள்

## அதிகாரிகள்

<big>**விக்கிப்பீடியா:அதிகாரிகள்**</big>
# விக்கிப்பீடியா:விக்கிப்பீடியர்கள்

## நகரங்கள் வாரியாக

<big>விக்கிப்பீடியா:நகரங்கள் வாரியாக தமிழ் விக்கிப்பீடியர்கள்</big>
# விக்கிப்பீடியா:விக்கிப்பீடியர்கள்

## வேறு பட்டியல்கள்

எல்லாப் பட்டியல்களும் தன் விருப்பப்படி உருவாக்கப்பட்டவை. உண்மையில், உங்களை வகைப்படுத்துவதைவிட, கலைக்களஞ்சியத்தின் உள்ளடக்கங்களை வகைப்படுத்துவதில் நேரத்தைச் செலவிடும்படியே உங்களை நாங்கள் ஊக்குவிக்கிறோம்!  
- நாடுவாரியான பட்டியல்
- ஆர்வமுள்ள களம்வாரியாக
- அமைப்புவாரியாக
- சமயவாரியாக
- தொகுப்புகளின் எண்ணிக்கைவாரியாக (மொத்தம்)
- விக்கிப்பீடியா:காணாமல் போன விக்கிபீடியர்கள் - இவர்கள் விக்கிப்பீடியாவுக்கு மீண்டும் வந்தால், அது விக்கிப்பீடியாவின் வளர்ச்சிக்கு உரமாய் அமையும்.
- விக்கிப்பீடியா:தமிழ் விக்கிபீடியர் மின்னஞ்சல் பட்டியல்
- பெண் விக்கிப்பீடியர்கள்
- வலைப்பதியும் விக்கிப்பீடியர்கள்
# கட்டடக்கலை

சிறந்த மற்றும் மிகவும் நுட்பமான எடுத்துக்காட்டாக விளங்கும் தாஜ் மஹால்.]]  
**கட்டடக்கலை** என்பது கட்டடங்கள் மற்றும் அதன் உடல் கட்டமைப்புகளை வடிவமைத்தல், செயல்முறைத் திட்டமிடல், மற்றும் கட்டடங்கள் கட்டுவதை உள்ளடக்கியதாகும். கட்டடக்கலை படைப்புகள், கட்டடங்கள் பொருள் வடிவம், பெரும்பாலும் கலாச்சார சின்னங்களாக மற்றும் கலை படைப்புகளாக காணப்படுகின்றது. வரலாற்று நாகரிகங்கள் பெரும்பாலும் அவர்களின் கட்டடக்கலை சாதனைகளின் மூலம் அடையாளம் காணப்படுகின்றன.  
ஒரு விரிவான வரைவிலக்கணம், பெருமட்டத்தில், நகரத் திட்டமிடல், நகர்ப்புற வடிவமைப்பு மற்றும் நிலத்தோற்றம் முதலியவற்றையும், நுண்மட்டத்தில், தளபாடங்கள், உற்பத்திப்பொருள் முதலியவற்றை உள்ளடக்கிய, முழு உருவாக்கச் சூழலின் வடிவமைப்பைக் கட்டடக்கலைக்குள் அடக்கும்.  
மேற்படி விடயத்தில், தற்போது கிடைக்கும் மிகப் பழைய ஆக்கம், பொ.ஊ. முதலாம் நூற்றாண்டைச் சேர்ந்த உரோமானியக் கட்டடக் கலைஞரான விட்ருவியஸ் என்பாரது "கட்டடக்கலை தொடர்பில்", என்ற நூலாகும். இவரது கூற்றுப்படி, நல்ல கட்டடம், அழகு, உறுதி, பயன்பாடு ஆகியவற்றைக் கொண்டிருக்கவேண்டும். மேற்படி மூன்றும், ஒன்றின்மீதொன்று அளவுமீறி ஆதிக்கம் செலுத்தாமல், தங்களிடையே சமனிலையையும், ஒருங்கினைப்பையும் கொண்டிருத்தலே கட்டடக்கலை என்று சொல்லலாம். ஒரு மேலான வரைவிலக்கணம், கட்டடக்கலையைச், செயற்பாட்டு, அழகியல், உளவியல் என்பன தொடர்பான விடயங்களைக் கையாளல் என்ற விதத்தில் நோக்குகிறது. எனினும், இன்னொரு விதத்தில் பார்த்தால், செயற்பாடு என்பது, அழகியல், உளவியல் உட்பட்ட எல்லா அளபுருக்களையும் தன்னுள் அடக்குவதாகக் கொள்ளலாம்.  
கட்டடக்கலை, கணிதம், அறிவியல், கலை, தொழினுட்பம், சமூக அறிவியல், அரசியல், வரலாறு, தத்துவம், பொன்றவற்றுடன் தொடர்புள்ள, ஒரு பல்துறைக் களமாகும். விட்ருவியசின் சொற்களில், "கட்டடக்கலையென்பது, வேறுபல அறிவியல் துறைகளிலிருந்து எழுவதும், பெருமளவு, பல்வேறுபட்ட அறிவுத்துறைகளினால் அலங்கரிக்கப்பட்டதுமான ஒரு அறிவியலாகும்: இதன் உதவியைக் கொண்டே பல்வேறு கலைத் துறைகளினதும் விளைவுகள் மதிப்பீடு செய்யப்படுகின்றன". மேலும் ஒரு கட்டடக் கலைஞன், இசை, வானியல் முதலிய துறைகளிலும் நல்ல பரிச்சயமுடையவனாயிருக்க வேண்டும் என்பது விட்ருவியசின் கருத்து. தத்துவம் குறிப்பாக விருப்பத்துக்குரியது. உண்மையில், அணுகுமுறை பற்றிக் கருதும்போது, ஒவ்வொரு கட்டடக் கலைஞனதும் தத்துவம் பற்றிக் குறிப்பிடுகிறோம். பகுத்தறிவியம், பட்டறிவியம், கட்டமைப்பியம், பின்கட்டமைப்பியம் மற்றும் தோற்றப்பாட்டியல் என்பன போன்ற போக்குகள், கட்டடக்கலையில், தத்துவத்தின் செல்வாக்கைக் காட்டும் சில எடுதுதுக்காட்டுகளாகும்.
# கட்டடக்கலை

## கட்டடக்கலைக் கோட்பாடுகள்

, ரோம், இத்தாலி]]  
லியொன் பட்டிஸ்டா ஆல்பர்ட்டி என்பவர் தான் எழுதிய நூலொன்றில் விட்ருவியசின் கருத்துக்களை விரிவாக்கினார். அலங்காரங்களும் அழகுக்குப் பங்களிப்புச் செய்த போதிலும், அழகு என்பது, அளவுவிகிதம் (proportion) தொடர்பிலானது என்று இவர் எழுதினார். ஆல்பர்ட்டியின் கருத்துப்படி ஒரு முறையான உடலமைப்புக் கொண்ட மனிதனின் உடலின் அளவுவிகிதங்களைக் கட்டுப்படுத்தும் விதிகளே சிறப்பான அளவுவிகிதங்களுக்கான விதிகளாகும். அழகைப் பொருளின் தன்மைக்குப் புறம்பாக வெளியிலிருந்து கொண்டுவந்து ஒட்டவைக்க முடியாது, பொருள்களோடு அவற்றின் அழகு இயல்பாக அமைந்திருக்கிறது என்னும் கருத்தே இங்கு முக்கியமான அம்சம். கட்டடக்கலையிலும், பிற அழகியல் கலைகளிலும் பாணி என்னும் ஒரு அம்சம் இடைக்காலத்தில் முக்கியப் பங்கு வகித்தது. ஆனால், பாணி என்னும் கருத்துரு 16-ஆம் நூற்றாண்டில் வாசரி என்பவர் எழுதிய நூல்களினூடாகவே அறிமுகமானது. இந் நூல்கள் 18-ஆம் நூற்றாண்டில் இத்தாலிய மொழி, பிரெஞ்சு மொழி, ஸ்பானிய மொழி, ஆங்கிலம் ஆகியவற்றில் மொழிபெயர்ப்புச் செய்யப்பட்டது.  
19-ஆம் நூற்றாண்டில் ஆங்கிலக் கலைத் திறனாய்வாளரான ஜான் ரஸ்கின் என்பவர் 1849-இல் வெளியிட்ட "கட்டடக்கலையின் ஏழு விளக்குகள்" என்னும் நூலில், "கட்டடக்கலை என்பது அதனைக் காண்போருக்கு உள நலத்தையும், ஆற்றலையும், இன்பத்தையும் தரக்கூடிய வகையில், அமைத்து, அலங்கரித்து உருவாக்கப்பட்ட கட்டடங்களாகும்" என்றார். ரஸ்கினுக்கு, கட்டடக்கலையைப் பொறுத்தவரை அழகியலே யாவற்றிலும் முக்கியமான அம்சமாக இருந்தது. மேலும், ஏதோ ஒரு வகையில் அலங்கரிக்கப்படாத கட்டடங்கள் கட்டடக்கலை ஆகாமாட்டா என்ற கருத்தையும் அவர் கொண்டிருந்தார்.
# கட்டடக்கலை

## கட்டடக்கலைக் கோட்பாடுகள்

### கட்டடங்களும், கட்டடக்கலையும்

, மட்ரிட், வேண்டுமென்றே சாய்வாகக் கட்டப்பட்ட கட்டடம்]]  
ஒரு கட்டடக்கலை சார்ந்த கட்டடத்துக்கும், சாதாரண கட்டடத்துக்கும் உள்ள வேறுபாடு பலரதும் கவனத்தை ஈர்க்கின்ற விடயமாக இருந்துவருகின்றது. இது குறித்து எழுதிய பிரபலமான பிரெஞ்சுக் கட்டடக்கலைஞரான லெ கொபூசியே, "நீங்கள், கற்கள், மரம், காங்கிறீட்டு என்பவற்றைக் கொண்டு ஒரு வீட்டையோ மாளிகையையோ அமைக்கலாம். அது கட்டுமானம். ஆனால் ஆக்கத்திறன் சிறப்பாக அமையும்போது, அது எனது நெஞ்சைத் தொடுகிறது. நீங்கள் எனக்கு நல்லது செய்திருக்கிறீர்கள். மிகவும் அழகாக இருக்கிறது என்கிறேன் நான். அதுவே கட்டடக்கலை." எனக் குறிப்பிடுகிறார். 20 ஆம் நூற்றாண்டின் ஐரோப்பிய வரலாற்றாசிரியரான "நிக்கொலஸ் பெவ்ஸ்னர்" என்பாருடைய கூற்றுப்படி, ஒரு துவிச்சக்கரவண்டிக் கொட்டகை ஒரு சாதாரண கட்டடமும், லிங்கன் பேராலயம் ஒரு கட்டடக்கலை சார்ந்த கட்டடமுமாகும். தற்காலச் சிந்தனைப் போக்குகளுக்கு அமைய இத்தகைய பிரிவு அவ்வளவு தெளிவானதாக இல்லை. "பெர்னாட் ருடோவ்ஸ்கி" என்பாரது "கட்டடக்கலைஞன் இல்லாத கட்டடக்கலை" (Architecture without architects) என்னும் பிரபலமான நூல், சாதாரண மக்களால் கட்டப்பட்ட பல்வேறு தரத்திலான கட்டடங்களையும், கட்டடக்கலையின் ஆளுகைக்குள் கொண்டுவந்தது. வரலாற்றில் பின்னோக்கிச் செல்லும்போது, கட்டடக்கலைசார் கட்டடங்கள் எவை, அவ்வாறில்லதவை எவை என்பதிலே கருத்தொற்றுமை காணப்பட்டது. விருவியசைப் போல், நல்ல கட்டடங்களே கட்டடக்கலைசார்ந்த கட்டடங்கள் என வரைவிலக்கணப்படுத்தினால், கூடாத கட்டடக்கலைசார்ந்த கட்டடங்கள் இல்லையா என்ற கேள்வி எழும். இப்பிரச்சினையிலிருந்து விடுபடுவதற்கு, கட்டடக்கலைசார் கட்டடங்கள் என்பதற்கு, கட்டடக்கலைஞரால் வடிவமைக்கப்பட்ட கட்டடங்கள் என்றும் வரைவிலக்கணம் கூறலாம் எனச் சிலர் கூறுகிறார்கள். இது கட்டடக்கலைஞர் என்பதன் வரைவிலக்கணம் பற்றிய இன்னொரு சர்ச்சையை உருவாக்குவதைத் தவிர்க்க முடியாது.
# கட்டடக்கலை

## கட்டடக்கலைக் கோட்பாடுகள்

### கட்டடக்கலையின் தற்காலக் கருத்துருக்கள்

19-ஆம் நூற்றாண்டின் புகழ் பெற்ற கட்டடக்கலைஞர் லூயிஸ் சலிவன் கட்டடக்கலை வடிவமைப்பில் புதிய நோக்கு ஒன்றை வளர்ப்பதற்கு முயற்சித்தார். செயற்பாட்டுத் தன்மைக்கு முக்கியத்துவம் கொடுக்கும் இந்த நோக்குக்கு அமைய "செயற்பாட்டுத் தேவைகளிலிருந்தே வடிவம் உருவாகின்றது" (Form follows function) என்னும் கருத்து முன்வைக்கப்பட்டது. செயற்பாட்டு நோக்கின் அடைப்படையிலேயே அமைப்பும் அழகியலும் நோக்கப்படவேண்டும் என்னும் இக் கருத்து பரவலான ஆதரவையும் எதிர்ப்பையும் பெற்றது. செயற்பாடு என்னும் இப் புதிய கருத்துரு கட்டடங்களின் உளவியல், அழகியல், பண்பாட்டுப் பயன்கள் உட்பட எல்லா வகையான பயன்களும் குறித்த எல்லா அளபுருக்களையும் தன்னுள் அடக்கியிருந்தது.
# கட்டடக்கலை

## கட்டடக்கலைக் கோட்பாடுகள்

### கட்டடக்கலைஞர்களும் கோட்பாடும்

பல கட்டடக்கலைஞர்கள் கோட்பாட்டை ஒதுக்கித் தள்ளினாலும், செயல்முறையை (practice) வளம்படுத்துவதில் அதன் முக்கியத்துவத்தைக் குறைத்து மதிப்பிட முடியாது. விட்ருவியஸ் தொடர்ந்து சொன்னபடி, "செய்முறையும், கோட்பாடும் கட்டடக்கலையின் பெற்றோருக்குச் சமம். செயல்முறை என்பது, கொடுக்கப்பட்ட வேலைகளை நடைமுறைப்படுத்தும் முறைகளைக் கைக்கொள்ளும்போது, அடிக்கடி நிகழும், தொடர்ச்சியான, சமநிலைப்படுத்தும் செயலை, அல்லது வெறுமனே உடற் செயல்பாட்டின்மூலம், ஒரு பொருளைச் சிறந்த பயன்படத்தக்க ஒன்றாக மாற்றுவதைக் குறிக்கும். கோட்பாடு என்பது, ஒரு பொருள், பிரேரிக்கப்பட்ட முடிவை அடையும்வகையில், மாற்றப்பட்டுள்ளது என்பதை எடுத்துக்காட்டுவதும், விளக்குவதுமான காரணத் தொடர்பாக்கத்தின் விளைவாகும். வெறுமனே செய்முறையிலூறிய கட்டடக்கலைஞன், தான் எடுத்துக்கொண்ட வடிவுருக்களுக்கான (forms) காரணங்களை எடுத்துக்காட்ட முடிவதில்லை; கோட்பாட்டுக் கட்டடக்கலைஞனும், பொருளை விட்டு நிழலைப் பிடிப்பதன் மூலம் தோல்வியடைகிறான். எவனொருவன் கோட்பாடு செயல்முறை இரண்டிலும் வல்லவனாக இருக்கிறானோ அவன் இரட்டைப் பலமுள்ளவன்; தன்னுடைய வடிவமைப்பின் தகுதியை நிரூபிக்கக்கூடியவனாக இருக்கின்றது மட்டுமன்றி, அதைத் திறமையாகச் செயற்படுத்தக்கூடியவனயும் இருப்பான்."
# கட்டடக்கலை

## வரலாறு

### தொல்பழங்காலமும் கட்டடக்கலையும்

, ஹம்பி, இந்தியா]]
கட்டடக்கலையென்பது, ஆரம்பத்தில், தேவைகளுக்கும், (உகந்த சூழல், பாதுகாப்பு என்பன) Means (கிடைக்கக் கூடிய கட்டடப்பொருள்கள், தொழில் நுட்பம் முதலியன) என்பவற்றுக்கிடையிலான இயக்கப்பாடுகளிலிருந்து பரிணமித்ததாகும். தொல்பழங்கால, பழங்காலக் கட்டடங்கள் இவ்வகையைச் சேர்ந்தனவாகும். மனித முன்னேற்றத்துடன், அறிவுத்துறைகளும், வாய்மொழி மரபுகளினாலும், செயல்முறைகளினாலும், ஒழுங்கமையத் தொடங்கியபோது, கட்டடம் கட்டுதல் ஒரு கலையாக உருவானது. இங்கே முதலில் முயன்று தெரிதல் (Trial and Error) முறையின் பயன்பாடு, பின்னர் அவற்றில் தேவைக்கேற்ற மாற்றங்கள் அல்லது வெற்றிகரமான முயற்சிகளைப் பிரதிபண்ணல் எனப் பரிணாம வளர்ச்சி நடைபெற்றது. கட்டடக்கலைஞர் மட்டுமே இங்கு முக்கியமானவர் அல்ல. இவர்கள் பங்கு சதவீத அடிப்படையில் மிகக் குறைவே; விசேடமாக வளரும் நாடுகளில் இது 5% அளவுக்கும் குறைவே என்றும் கூறப்படுகின்றது. அவர் தொடர்ந்துவரும் கட்டடக்கலை மரபுகளில் ஒரு பகுதியேயாவர். *நாட்டார் மரபு* "(Vernacular Tradition)" என்று அழைக்கப்படும் மரபுசார் கட்டடமுறை இதற்கு ஒரு எடுத்துக்காட்டாகும். உலகின் எல்லாப் பகுதிகளிலும், பெரும்பாலான கட்டடங்கள் இம்முறையிலேயே கட்டடக்கலைஞர் அல்லாதவர்களால் உருவாக்கப்படுகின்றன.  
முற்கால மனிதர் குடியிருப்புகள் கிராமம் சார்ந்தவையாகும். உற்பத்திப் பெருக்கம் ஏற்பட்டபோது கிராமச் சமுதாயங்கள் நகர்சார் சமுதாயங்களாக வளர்ச்சி பெறத்தொடங்கின. கட்டடங்கள் அதிக சிக்கலானவையாக ஆனதுடன், அவற்றின் வகைகளும் அதிகரித்தன. வீதிகள், பாலங்கள் போன்ற குடிசார் கட்டுமானங்களும், பாடசாலைகள், மருத்துவமனைகள், பொழுதுபோக்கு வசதிகளுக்கான கட்டடங்கள் எனப் புதிய கட்டடவகைகளும் பெருகத்தொடங்கின. எனினும் சமயம் சார்ந்த கட்டடக்கலை அதன் முதன்மையிடத்தைத் தக்கவைத்துக்கொண்டிருந்தது. பல்வேறு கட்டடப்பாணிகளும், வளர்ச்சியடையத் தொடங்கியதுடன், கட்டடக்கலை பற்றிய எழுத்தாக்கங்களும் உருவாகின. இவற்றிற் சில, கட்டடங்கள் வடிவமைத்தல், கட்டுதல் தொடர்பில் பின்பற்றவேண்டிய விதிகளாக உருப்பெற்றன. இந்தியாவின் வாஸ்து சாஸ்திரம், சீனாவிலெழுந்த பெங் சுயி போன்ற கீழைத் தேச நூல்களும், மேலை நாட்டிலெழுந்த விட்ருவியசின் நூலும் இதற்கு உதாரணங்களாகும். "கிளாசிக்கல்" மற்றும் மத்திய காலங்களில், ஐரோப்பாவில், கட்டடக்கலைத் துறையில் தனிப்பட்ட கட்டிடக்கலைஞர்கள் முதன்மைப்படுத்தப்படவில்லை.
# கட்டடக்கலை

## வரலாறு

### பண்டை எகிப்தியக் கட்டிடக்கலை

கட்டடக்கலையின் வரலாற்றில் பாரிய கட்டுமானங்களைக் கட்டிய மிகப் பழைய நாகரிகங்களுள் ஆப்பிரிக்காவின் நைல் ஆற்றங்கரையில் உருவாகிச் செழித்த எகிப்திய நாகரிகம் முதன்மையானது. இம் மக்கள் மிகப் பெரிய பிரமிட்டுகளையும், கோயில்களையும் உருவாக்கினர். பல வரலாற்றாளர்களும் உலகக் கட்டடக்கலை வரலாற்றின் தொடக்கத்தை இங்கிருந்துதான் தொடங்குகிறார்கள். ஐரோப்பாவின் தொடக்ககால நாகரிகங்களான கிரேக்க, ரோமர்காலக் கட்டடக்கலைகளுக்கான பல அடிப்படைகளை எகிப்தியக் கட்டடக்கலையில் அடையாளம் காண முடியும்.
# கட்டடக்கலை

## வரலாறு

### மெசொப்பொத்தேமியக் கட்டடக்கலை

தற்கால ஈராக்கிலுள்ள யூபிரட்டீஸ், டைகிரிஸ் ஆகிய ஆறுகளுக்கு இடையேயுள்ள பகுதியில் செழித்து வளர்ந்த மெசொப்பொத்தேமிய நாகரிகம், உலகக் கட்டடக்கலை வளர்ச்சிக்குப் பெரும் பங்களிப்புக்களைச் செய்த இன்னொரு தொன்மையான ஆசிய நாகரிகம் ஆகும். மெசொப்பொத்தேமிய ஆற்றுப்படுக்கையிலும், மேற்கு ஈரானியப் பீடபூமியிலும் கட்டப்பட்ட **சிகுரட்** எனப்படும் கூம்பக வடிவ கோயில் கோபுரங்கள் இதற்குச் சான்று பகர்கின்றன. இவை பல படிகளாகக் கட்டப்பட்டுள்ளன. இவ்வாறான 32 சிகுரட்கள் அறியப்பட்டுள்ளன. இவற்றுள் 28 ஈராக்கிலும், 4 ஈரானிலும் உள்ளன.
# கட்டடக்கலை

## வரலாறு

### பண்டைய கிரேக்க கட்டடக்கலை

பண்டைக் கிரேக்க நாகரிகம் பொ.ஊ.மு. 1900 தொடக்கம் பொ.ஊ.மு. 133 வரையான காலப்பகுதியில் செழித்திருந்தது. ஆனால் இதன் தாக்கம் இன்றுவரை மேற்கு நாட்டுப் பண்பாட்டில் உணரப்பட்டு வருகிறது. கிரேக்கர்கள் உலகக் கட்டடக்கலைக்குப் பல குறிப்பிடத்தக்க பங்களிப்புக்களைச் செய்துள்ளனர். இக்காலத்தில் கட்டப்பட்ட கட்டடங்களுள் முதன்மையானவை கோயில்கள் ஆகும். கிரேக்கக் கோயில்கள் எகிப்தியக் கோயில்களைவிடச் சிறியவை. இவை, ஆள்பவர்களின் அதிகாரத்தைக் காட்டுவதற்காகவோ, பெருமளவிலான மக்கள் குழுமி வழிபடுவதற்காகவோ கட்டப்படவில்லை. இவை முக்கியமாகப் புற அழகுக்காகவும், சூழலில் ஏற்படுத்தக்கூடிய தாக்கங்களுக்குமாகவே வடிவமைக்கப்பட்டன.  
கிரேக்கக் கட்டடக்கலையில் ஒழுங்குகள் எனப்படும் மூன்று விதமான பாணிகள் பயன்படுத்தப்பட்டன. இவை டொரிக், அயனிக், கொறிந்தியன் என அழைக்கப்பட்டன. ஒழுங்குகள் என்பன தூண்களின் அமைப்பு, அவற்றின் அளவுவிகிதங்கள், அலங்காரங்கள், அவற்றால் தாங்கப்படும் வளைகளின் அமைப்பு அலங்காரம் முதலியவை தொடர்பானது.
# கட்டடக்கலை

## வரலாறு

### பண்டைய ரோமக் கட்டடக்கலை

ரோமர் காலம் பொ.ஊ.மு. முதலாம் நூற்றாண்டில் இருந்து தொடங்குகிறது. ரோமர்களின் கட்டடக்கலை ஓரளவுக்குக் கிரேக்கக் கட்டடக்கலையின் தொடர்ச்சியே எனினும் ரோமர் காலத்தில் கட்டடக்கலையில் பெருமளவு வளர்ச்சிகள் ஏற்பட்டன. ரோமர் புத்தாக்கத் திறனும், கட்டடப்பொருள்கள் பற்றிய நல்ல அறிவும் கொண்டிருந்தனர். இயற்கையாகக் கிடைத்த கற்கள் முதலியவற்றை வெட்டிக் கட்டடக் கற்களை உருவாக்கும் முறைக்குப் பதிலாகச் சுண்ணாம்பு, மணல், சிறு கற்கள் போன்றவற்றை நீருடன் கலந்து ஒருவகைக் காங்கிறீட்டுச் செய்யும் முறையை அறிமுகப்படுத்தியவர்கள் ரோமர்களே.  
கட்டடக்கலை ஒழுங்குகளைப் பொறுத்தவரை ரோமர் மேலும் இரண்டு ஒழுங்குகளைப் பயன்படுத்தினர். இவை கூட்டு ஒழுங்கு, டஸ்கன் ஒழுங்கு என்பவையாகும்.
# கட்டடக்கலை

## வரலாறு

### மறுமலர்ச்சிக்காலமும் கட்டடக்கலைஞரும்

, ஆக்ரா, இந்தியா]]
"ரெனசான்ஸ்" என்று அழைக்கப்பட்ட, மறுமலர்ச்சிக் காலகட்டத் தொடக்கத்துடன், சமயத்தைவிட மனிதசமுதாயமும், தனிப்பட்டவர்களும், முதன்மை பெறத் தொடங்கியமையும், அக்காலத்திலேற்பட்ட முன்னேற்றமும், அதன் பெறுபேறுகளும், கட்டடக்கலைத்துறையில் புதிய அத்தியாயமொன்றுக்கு அடிகோலின. கட்டடக்கலை தொடர்பில், தனிப்பட்ட கட்டடக்கலைஞர்கள் பெருமைப்படுத்தப்பட்டனர். மைக்கலாஞ்சலோ, லியொனார்டோ டா வின்சி, புரூணலெஸ்ச்சி போன்றவர்களை உதாரணமாகக் காட்டலாம். அக்காலத்தில், சிற்பி, கட்டடக் கலைஞன், பொறியியலாளன் எனத் தொழிற்பிரிவுகள் இருக்கவில்லை. ஒரு சிற்பியே (சிற்பம் செய்பவன்) பாலமொன்றை வடிவமைத்துக் கட்டக்கூடிய நிலை இருந்தது. அதற்குத் தேவையான கணித அறிவும்கூடப் பொதுமை அறிவின் பாற்பட்டதாகவேயிருந்தது. இந்தியாவிலும், சிற்பக் கலைஞர்களே கட்டடங்களையும் வடிவமைத்துக் கட்டினார்கள். கட்டடக்கலை, பொறியியல் அனைத்தும் இச் சிற்பக் கலைக்கு உள்ளேயே அடங்கியிருந்தன.  
கட்டடம் சார்ந்த தேவைகளின் அதிகரிப்பு, அவை தொடர்பான பெருமளவு அறிவு வளர்ச்சி என்பவற்றோடு, புதிய கட்டடப்பொருட்களின் அறிமுகம், தொழில்நுட்பங்களின் வளர்ச்சி என்பனவும் சேர்ந்து கட்டடத்துறையினுள் பல்வேறு தொழிற்பிரிவுகள் உருவாக வழி சமைத்தன. கூடிய தொழில் நுட்ப அம்சங்களை எடுத்துக்கொண்டு பல்வேறு பொறியியற் துறைகள் பிரிந்துபோகக் கட்டடக்கலை அழகியல் அம்சங்களையும், இடவெளி(space)வடிவமைப்புத் தொடர்பான பொறுப்புக்களையும் உள்ளடக்கி, வளர்ச்சியடைந்தது. "சீமான் கட்டடக்கலைஞர்" என்று அழைக்கப்பட்ட ஒரு பிரிவினர் உருவாகினர். பொதுவாகப் பெரும் பணக்காரர்களை வாடிக்கையாளராகக் கொண்டிருந்த இவர்கள், தோற்றம் சார்ந்த அம்சங்களிலேயே கூடிய கவனம் செலுத்தினர். அதுவும் பெரும்பாலும், வரலாற்றுக் கட்டட மாதிரிகளையே பின்பற்றிவந்தனர். 19 ஆம் நூற்றாண்டில் பிரான்சிலிருந்த இக்கோல் டெஸ் பியூக்ஸ் ஆர்ட்ஸ் (Ecole des Beaux Arts) என்னும் நிறுவனம், சூழ்நிலை சார்ந்த அம்சங்களுக்கு முக்கியத்துவம் கொடாது, அழகிய வரைபடங்களை உள்ளடக்கிய விரைவான திட்டங்களை உருவாக்குவதற்கே பயிற்சி கொடுத்துவந்தது.  
இதற்கிடையில், தொழிற்புரட்சி தொகையான நுகர்வுக்கான பாதையைத் திறந்துவிட்டதுடன், ஒருகாலத்தில் விலையுயர்ந்த கைவினைத்திறனோடு சம்பந்தப்பட்டிருந்த அலங்காரப் பொருட்கள், இயந்திர உற்பத்தியின் கீழ் மலிந்ததன் காரணமாக, அழகியல் மத்தியதர மக்கள் மட்டத்திலும் எதிர்பார்க்கப்படும் ஒன்றாக மாறியது. எனினும், உற்பத்தி வழிமுறைகளின் வெளிப்பாடுகளோடு இயைந்த நேர்மையும், அழகும் இவ்வுற்பத்திப் பொருட்களிற் குறைவாகவே காணப்பட்டன.
# கட்டடக்கலை

## வரலாறு

### நவீனத்துவமும் கட்டடக்கலையும்

, நியூ யோர்க் நகரம், ஐக்கிய அமெரிக்கா]]  
இவ்வாறான ஒரு பொதுவான நிலைமையினால் உருவான திருப்தியின்மை, 20 ஆம் நூற்றாண்டின் தொடக்கத்தில் பல புதிய சிந்தனைப் பாதைகளுக்கு வித்திட்டது. கட்டடக்கலையைப் பொறுத்தவரை இது நவீன கட்டடக்கலைக்கு முன்னோடியாக அமைந்ததெனலாம். சிறந்த தரத்தையுடைய இயந்திர உற்பத்திப் பொருட்களை உற்பத்திசெய்வதற்காக உருவாக்கப்பட்ட டொய்ச் வேர்க்பண்ட் (Deutshe Werkbund) இவற்றுள் குறிப்பிடத்தக்கதாகும். கைத்தொழில் வடிவமைப்புத் துறை இங்கேதான் ஆரம்பமானதாகப் பொதுவாகக் கருதப்படுகிறது. இதைத் தொடர்ந்து, 1919 ல், ஜெர்மனியில் ஆரம்பிக்கப்பட்ட பௌஹவுஸ் (Bauhaus) பாடசாலை வரலாற்றை நிராகரித்துவிட்டு, கட்டடக்கலை என்பது கலை, கைவினை மற்றும் தொழில்நுட்பத்தின் ஒரு தொகுப்பு என்ற கருத்தைக் கொண்டிருந்தது.  
முதன்முதலில் நவீன கட்டடக்கலை பயிலப்படத் தொடங்கியபோது, அது, தார்மீக, தத்துவ, அழகியல் அடிப்படைகளிலமைந்த, ஒரு முன்னோடி இயக்கமாக இருந்தது. வரலாற்றை நிராகரித்து, வடிவத்தை உருவாக்கும் காரணியாகச் செயற்பாட்டை (function), கருதியதுமூலம் உண்மையைத் தேட முயற்சிக்கப்பட்டது. கட்டடக்கலைஞர்கள் பிரபலமனார்கள். பின்னர், நவீன கட்டடக்கலை, பொருளாதார நோக்கத்தையும், எளிமையையும் கருத்தில் கொண்டு, பெரும்படி உற்பத்திமுறையை நோக்கிச் சென்றது.  
நவீனத்துவக் கட்டடக்கலைஞர்கள், கட்டடங்களை அவற்றின் அடிப்படையான வடிவங்களுக்கு எளிமையாக்க முயன்றனர். இவர்கள் கட்டடங்களில் அலங்காரங்களை நீக்கிவிட்டனர். உருக்குத் தூண்கள், வளைகள், காங்கிறீற்று மேற்பரப்புக்கள் போன்ற தங்கள் உண்மையான அமைப்புக்களை வெளிப்படுத்தும் கட்டடங்கள் அலங்காரங்கள் இன்றித் தம்மளவிலேயே அழகானவையாகக் கருதப்பட்டன. மீஸ் வான் டெர் ரோ போன்ற கட்டடக்கலைஞர்கள், கட்டடப்பொருட்கள், கட்டுமான நுட்பங்கள் என்பவற்றின் உள்ளார்ந்த அழகியல் இயல்புகளைப் பயன்படுத்திக் கட்டடங்களை அழகாக்க முயன்றனர். இவர்கள் மரபுவழியான வரலாற்று வடிவங்களுக்குப் பதிலாக எளிமையான வடிவவியல் வடிவங்களை உருவாக்கினர்.  
எனினும், நவீன கட்டடக்கலையில் ஒரு தரக்குறைவு ஏற்பட்டிருப்பதை, 1960களிலிருந்து, பொதுமக்கள் உணர ஆரம்பித்தனர். கருத்தின்மை, வரட்சித்தனம், அழகின்மை, ஒருசீர்த்தன்மை மற்றும் உளவியற் தாக்கங்கள் என்பன இந்நிலைக்குக் காரணமாகக் காட்டப்பட்ட சில விடயங்களாகும்.  
கட்டடக்கலையில் இருக்கவேண்டிய ஆழத்தைத் தியாகம் செய்துவிட்டு, வெளித்தோற்ற அளவில் பொதுமக்களைக் கவரக்கூடிய கட்டடங்களைக் கொடுக்கும் பாதையொன்றைக் கைக்கொள்வதுமூலம், மேற்கூறிய நிலைமைக்குப் பதிலளிக்கக் கட்டடக்கலைத் துறை முயன்றது. இது பின்நவீனத்துவம் (Postmodernism) என அழைக்கப்பட்டது. உள்ளே செயல்பாடுகளுக்கு உகந்தபடியான வடிவமைப்பையும், வெளியில் அலங்கரிக்கப்பட்டதுமான கொட்டகை; உள்ளும், புறமும் ஒரே நேரத்தில் சிந்தித்து வடிவமைக்கமுயன்று, கவர்ச்சியற்ற கட்டடத்தைக் கட்டுவதிலும் சிறந்தது என்ற தொனிகொண்ட, ராபர்ட் வெஞ்சூரி என்னும் கட்டடக்கலைஞரது கருத்து, இந்த அணுகுமுறையின் நோக்கத்தை விளக்குகிறது.
# கட்டடக்கலை

## வரலாறு

### கட்டடக்கலை இன்று

,அட்ஸனால் வடிவமைக்கப்பட்டது.]]  
கட்டடக்கலைத் துறையின் இன்னொரு பகுதியினரும், கட்டடக்கலைஞரல்லாதோர் சிலரும், பிரச்சினையின் அடிப்படை என்று அவர்கள் கருதிய விடயங்களுக்குத் தீர்வுகாண்பதன் மூலம் இப் பிரச்சினையை அணுக முயன்றனர். கட்டடக்கலையென்பது, தனிப்பட்ட கட்டடக்கலைஞர்கள் தங்கள் விருப்பங்கள், தத்துவங்கள் அல்லது அழகியல் நோக்கங்களை அடைவதற்கான ஒன்றல்லவென்றும், மாறாக மக்களுடைய நாளாந்தத் தேவைகளைக் கருத்திற்கொண்டு, தொழில்நுட்பங்களை உபயோகப்படுத்தி , வாழ்வுக்குகந்த சூழலை வழங்குவதாக இருக்கவேண்டுமென அவர்கள் கருதினர். சிறந்த உற்பத்திகளை உருவாக்குவதற்கு வழிசமைக்கக் கூடிய, புதிய வடிவமைப்பு வழிமுறையைக் கண்டுபிடிக்கும் நோக்கில், கிறிஸ் ஜோன்ஸ், கிறிஸ்தோபர் அலெக்ஸாண்டர் போன்றவர்களைக் கொண்ட வடிவமைப்பு வழிமுறைகள் இயக்கம் (Design Methodology Movement) ஆரம்பிக்கப்பட்டது. நடத்தை, சூழல் மற்றும் சமூக அறிவியல் சார்ந்த விடயங்களில் விரிவான ஆராய்ச்சிகள் செய்யப்பட்டு, வடிவமைப்பு வழிமுறைகளுக்கு உதவக்கூடிய தகவல்கள் பெறப்பட்டன.  
புகையிரத நிலையம், லிஸ்பன், உருவாக்கியவர் சந்தியாகோ கலற்றாவா]]  
மேலும் பல பிரச்சினைகள் அடையாளம் காணப்படத் தொடங்கியபோது, கட்டடச் சேவைகள் போன்ற அம்சங்கள் தொடர்பில், கட்டடங்களின் சிக்கல்தன்மை அதிகரித்து, கட்டடக்கலை, எப்பொழுதுமில்லாதபடி பல்துறைசார்ந்த ஒன்றாக ஆனது. இதனால், கட்டடக்கலை சார்ந்த கட்டடங்களின் உருவாக்கத்துக்கு, பல உயர்தொழில் நிபுணர்களைக் கொண்ட ஒரு குழு தேவைப்பட்டது. ஆரம்பத்தில் இக்குழுவுக்குக் கட்டடக் கலைஞரே தலைவராக விளங்கினார். தற்காலத்தில் இத் தலைமைப் பொறுப்புக்கும், பல சிறப்புப் பயிற்சிகள் தேவைப்பட்ட காரணத்தினால், திட்ட முகாமைத்துவம் போன்ற புதிய துறைகள் தோன்றிக் கட்டடக்கலைத் துறையின் தலைமை நிலையையும் பிடித்துக்கொள்ள ஆரம்பித்துவிட்டன. எனினும், கட்டடங்களின் வடிவமைப்பு அம்சங்களைப் பொறுத்தவரை, கட்டடக்கலைத்துறை இன்னும் பலமாகவேயிருந்து வருகின்றது. விசேடமாக, பண்பாட்டுச் சின்னங்களாகக் கருதப்படக்கூடிய கட்டடவகைகளில், கட்டடக்கலைப் பாணி சார்ந்த பரிசோதனைகள் இன்னும் நிகழக்கூடிய நிலையுள்ளதுடன் அவை மேற்படி பரிசோதனைகளின் காட்சியகங்களாகவும் விளங்குகின்றன.  
மனித இனத்தின் உற்பத்திகளிலே, எக்காலத்திலும், மிகக் கூடிய அளவு பார்வைக்குத் தெரிகின்றவை கட்டடங்களேயாகும். இருந்தும், அவற்றுட் பெரும்பாலானவை, சாதாரண மக்களினாலேயோ அல்லது வளரும் நாடுகளிலுள்ளதுபோல், கொத்தனார்களாலேயோ கட்டப்படுகின்றன. வளர்ந்த நாடுகளிலே தரப்படுத்தப்பட்ட (standardised) உற்பத்திமுறைகள் மூலம் பெருமளவு கட்டடங்கள் உருவாகின்றன. கட்டட உற்பத்தியின் மிகக் குறைவான வீதமே கட்டடக்கலைஞரின் ஈடுபாட்டைக் கொண்டுள்ளன. சிக்கலான கட்டட வகைகளிலும், பண்பாட்டு, மற்றும் அரசியற் சின்னங்களாக விளங்கக்கூடிய கட்டடங்களில் மட்டுமே கட்டடக்கலைஞரின் திறமை பெரும்பாலும் வேண்டப்படுகின்றது. இவற்றைத்தான் பொதுமக்களும், கட்டடக்கலை சார்ந்த கட்டடங்களாகக் கருதுகிறார்கள். சமூகத்துக்கும், கட்டடக்கலைஞருக்குமிடையே எப்பொழுதும் ஒரு கருத்துப்பரிமாற்றம் நடந்துகொண்டுதான் வருகிறது. இப் பரிமாற்றத்தின் விளைவுகள்தான் கட்டடக்கலையும், அதன் உற்பத்திப்பொருட்களுமாகும் என்று சொல்லலாம்.
# கட்டடக் கலைஞர்

ஒரு **கட்டிடக்கலைஞன்** அல்லது **கட்டிடச்சிற்பி** (*Architect*) என்பவன் கட்டிடத் திட்டமிடல், வடிவமைப்பு மற்றும் கட்டிட நிர்மாண மேற்பார்வை என்பவற்றில் தேர்ச்சி பெற்ற ஒருவனாவான். கட்டிடக்கலையைப் பார்க்கவும். கட்டிடக்கலைஞர்கள், மருத்துவர்கள், வக்கீல்கள் மற்றும் பொறியியலாளர்களைப்போல உயர்தொழில் வல்லுனர்களாகக் கணிக்கப்படுகிறார்கள். ஒரு கட்டிடக்கலைஞன் பெறக்கூடிய அதி கௌரவம் பிரிட்ஸ்கெர் பரிசு (*Pritzker Prize*) ஆகும்.  
முற்காலத்தில் கட்டிடக்கலைஞர்கள், திட்டமிடல், வடிவமைப்பு, மேற்பார்வை மட்டுமின்றி, தாங்களே முன்னின்று கட்டிடவேலைகளில் ஈடுபட்டார்கள். பழங்காலக் கட்டிடங்களிலே சிற்பவேலைப்பாடுகள் மிக முக்கிய இடத்தை வகித்தபடியால், இவர்களும் சிற்பிகள் என்றே அழைக்கப்பட்டார்கள்.  
பல நாடுகளிலே, கட்டிடக்கலைஞர்கள் தொழில்புரிவதற்கு அனுமதி பெற்றிருக்கவேண்டும். தொழில் முறையில், கட்டிடக் கலைஞர் ஒருவரின் தீர்மானங்கள் பொதுப் பாதுகாப்பைப் பாதிக்கக் கூடியவை. அதனால், உயர்நிலைக் கல்வியையும், செய்முறை அனுபவத்தையும் உள்ளடக்கிய சிறப்புப் பயிற்சி பெற்றிருக்கும் ஒருவருக்கே கட்டிடக்கலைத் தொழிலில் ஈடுபடுவதற்கான அனுமதி வழங்கப்படுகிறது. இந்த அனுமதி, பொதுச் சட்டவிதிகளின் கீழ் அமைக்கப்பட்ட தனி அமைப்பொன்றினாலோ அல்லது கட்டிடக்கலைஞர் நிறுவனங்களினாலோ வழங்கப்படுகின்றது. நாட்டுக்கு நாடு இந்த அனுமதிபெறுவதற்கான, வழிமுறைகளும், பயிற்சிகளும், சிற்றளவில் வேறுபடுகின்றன. பல நாடுகளில் "கட்டிடக்கலைஞர்" என்னும் பெயரைப் பயன்படுத்திக்கொள்ளும் உரிமையும் சட்டத்தினால் பாதுகாக்கப்பட்டு உள்ளது. இந்நாடுகளில், உரிய பயிற்சி பெறாமல் கட்டிடக்கலைஞர் என்று அழைத்துக்கொள்வது சட்டப்படி குற்றம்.
# கட்டடக் கலைஞர்

## குறிப்பிடத்தக்க கட்டிடக்கலைஞர்கள்

இங்கு தரப்பட்டுள்ள குறிப்பிடத்தக்க கட்டிடக்கலைஞர்களின் பட்டியல் அவர்களுடைய முக்கியமான வேலைகளின் காலப்பகுதியைத் தழுவி, காலஒழுங்கு அடிப்படையிலும், அக் காலப்பகுதியினுள் அகரமுதல் அடிப்படையிலும் உள்ளது.
# கட்டடக் கலைஞர்

## கட்டிடக்கலைஞர்களைப் பயிற்றுவிக்கும் குறிப்பிடத்தக்க கல்வி நிலையங்கள்:

- பாஹாவுஸ் (*Bauhaus*), ஜெர்மனி
- இக்கோல் டெஸ் பியூக்ஸ் ஆர்ட்ஸ் (*Ecole des Beaux Arts*), பாரிஸ்
# குறிப்பிடத்தக்க கட்டிடக்கலைஞர்களின் பட்டியல்

குறிப்பிடத்தக்க கட்டிடக்கலைஞர்களின் பட்டியல்
# குறிப்பிடத்தக்க கட்டிடக்கலைஞர்களின் பட்டியல்

### முற்காலக் கட்டிடக்கலைஞர்கள்

- மார்க்கஸ் அக்ரிப்பா
- ட்ரலசிய அந்தேமியஸ் (Anthemius of Tralles)
- இம்ஹோடெப் (Imhotep)
- இக்டினொஸ் (Iktinos)
- மிலெட்டஸ் இசிடோர் (Isidore of Miletus)
- கல்லிக்கிறேட்டஸ் (Kallikrates)
- நெசிக்கிள்ஸ் (Mnesicles)
- நிம்ரொட்
- விட்ருவியஸ்
- விவாஸ்வட்
# குறிப்பிடத்தக்க கட்டிடக்கலைஞர்களின் பட்டியல்

### பதின்மூன்றாம் நூற்றாண்டுக் கட்டிடக்கலைஞர்கள்

- ராபர்ட் டி லுஸார்ச்செஸ்
- வில்லார்ட் டி ஹொன்னெக்கோர்ட்
# குறிப்பிடத்தக்க கட்டிடக்கலைஞர்களின் பட்டியல்

## பதினைந்தாம் நூற்றாண்டுக் கட்டிடக்கலைஞர்கள்

- லியொன் பட்டிஸ்டா அல்பர்ட்டி
- டொனாட்டோ பிரமண்டே
- பிலிப்போ புருனெலெஸ்ச்சி (Filippo Brunelleschi)
- லியொனார்டோ டா வின்சி
- மிக்கெலொஸ்ஸோ மிக்கெலொஸ்ஸி (Michelozzo Michelozzi)
# குறிப்பிடத்தக்க கட்டிடக்கலைஞர்களின் பட்டியல்

## பதினாறாம் நூற்றாண்டுக் கட்டிடக்கலைஞர்கள்

- கலீஸ்ஸோ அலெஸ்ஸி (Galeazzo Alessi)
- பார்த்தொலோமியோ அம்மானத்தி (Bartolomeo Ammanati)
- மைக்கலாஞ்சலோ புவோனரோட்டி
- Philibert de l'Orme
- அண்ட்ரியா பல்லாடியோ (Andrea Palladio)
- அண்டோனியோ சங்கால்லோ
- ரஃபாயேலோ சாண்டி (Raffaello Santi)
- சினான்
- ஜோர்ஜியோ வசாரி
- கியாகோமோ பரோஸ்சி டா விக்னோலா (Giacomo Barozzi da Vignola)
# குறிப்பிடத்தக்க கட்டிடக்கலைஞர்களின் பட்டியல்

## பதினேழாம் நூற்றாண்டுக் கட்டிடக்கலைஞர்கள்

- கியான் லொரென்ஸோ பெர்னினி ( Gian Lorenzo Bernini)
- பிரான்ஸெஸ்கோ பொரோமினி (Francesco Borromini)
- பியெட்ரோ டா கொர்தோனா(Pietro da Cortona)
- குவாரினோ குவாரினி (Guarino Guarini)
- உஸ்தாத் இஸா (Ustad Isa)
- இனிகோ ஜோன்ஸ்
- கார்லோ மடேர்னோ
- கார்லோ ரைனால்டி (Carlo Rainaldi)
- ஜான் வெப் (John Webb)
- கிறிஸ்தோபர் ரென் (Christopher Wren)
# குறிப்பிடத்தக்க கட்டிடக்கலைஞர்களின் பட்டியல்

## பதினெட்டாம் நூற்றாண்டுக் கட்டிடக்கலைஞர்கள்

- ராபர்ட் ஆடம் (Robert Adam)
- கொஸ்மாஸ் டாமியன் ஆசாம் (Cosmas Damian Asam)
- எகிட் குயிரின் ஆசாம் (Egid Quirin Asam)
- Étienne-Louis Boullée
- வில்லியம் சேம்பர்ஸ் (William Chambers)
- கிரிஸ்தோஃப் தியென்சென்ஹோபர் (Christof Dienzenhofer)
- கிலியன் இக்னாஸ் தியென்சென்ஹோபர் (Kilian Ignaz Dienzenhofer)
- ஜோஹான் பெர்ன்ஹார்ட் ஃபிஷர் வொன் ஏர்லாச் (Johann Bernhard Fischer von Erlach)
- ஜொஹான் மைக்கேல் ஃபிஷர் (Johann Michael Fischer)
- நிக்கொலாஸ் ஹோக்ஸ்மூர் (Nicholas Hawksmoor)
- Johann Lukas von Hildebrandt
- ஜேம்ஸ் ஹோபன் (James Hoban)
- தோமஸ் ஜெஃபர்சன்
- ஃபிலிப்போ ஜுவார்ரா (Filippo Juvarra)
- வில்லியம் கெண்ட் (William Kent)
- பெஞ்சமின் லாட்ரோப் (Benjamin Latrobe)
- Jules Hardouin Mansart
- ஜோசெஃப் முங்கெனாஸ்ட் (Josef Munggenast)
- பல்தாசர் நியூமான் (Balthasar Neumann)
- Giuseppe Piemarini
- Jakob Prandtauer
- ஜொஹான் மைக்கேல் புரூன்னர் (Johann Michael Prunner)
- Jacques-Germain Soufflot
- வில்லியம் தோர்ன்டன் (William Thornton)
- Luigi Vanvitelli
- John Vanbrugh
- Bernardo Vittone
- Dominikus Zimmermann
- Johann Baptist Zimmermann
# குறிப்பிடத்தக்க கட்டிடக்கலைஞர்களின் பட்டியல்

## பத்தொன்பதாம் நூற்றாண்டுக் கட்டிடக்கலைஞர்கள்

- Dankmar Adler
- சர் சார்லஸ் பரி (Charles Barry)
- சார்லஸ் பரி (junior)
- Edward Middleton Barry
- Frederic Auguste Bartholdi
- Charles Bulfinch
- William Burges
- எட்வார்ட் கிளாக் (Edward Clark)
- Thomas Cubitt
- Pierre Cuypers
- Alexandre Gustave Eiffel
- சார்லஸ் கார்னியர் (Charles Garnier)
- பிலிப் ஹார்ட்விக் (Philip Hardwick)
- விக்டர் ஹோர்ட்டா Horta (Victor Horta)
- ரிச்சார்ட் ஹண்ட் (Richard Hunt)
- Henri Labrouste
- Benjamin Henry Latrobe
- William LeBaron Jenney
- Charles Follen McKim
- ஜான் நாஷ் (John Nash)
- Frederick Law Olmsted
- ஜோசேஃப் பக்ஸ்டன் (Joseph Paxton)
- A. W. N. Pugin
- ஜேம்ஸ் ரென்விக் (James Renwick)
- ஹென்றி ஹொப்சன் ரிச்சார்ட்சன் (Henry Hobson Richardson)
- ஜான் ரூட் (John Root)
- ஜார்ஜ் கில்பர்ட் ஸ்கொட் (George Gilbert Scott)
- கொட்பிரைட் செம்பர் (Gottfried Semper)
- John Soane
- லூயிஸ் சலிவன் (Louis Sullivan)
- Eugene Viollet-le-Duc
- Thomas Ustik Walter
- Alfred Waterhouse
- Stanford White
# குறிப்பிடத்தக்க கட்டிடக்கலைஞர்களின் பட்டியல்

## இருபதாம் நூற்றாண்டுக் கட்டிடக்கலைஞர்கள்

- அல்வார் ஆல்டோAlvar Aalto
- டேவிட் அட்லர்David Adler
- கிறிஸ்தோபர் அலெக்சாண்டர்Christopher Alexander
- Tadao Ando
- லூயிஸ் பராகன் (Luis Barragan)
- Frederic Bereder
- Henrik Petrus Berlage
- Gottfried Boehm
- ரிக்காடோ போவில் (Ricardo Bofill)
- Mario Botta
- Marcel Lajos Breuer
- J. van den Broek
- Gordon Bunshaft
- John Burgee
- டானியேல் பர்ண்ஹம் (Daniel Burnham)
- சந்தியாகோ கலத்ராவா (Santiago Calatrava)
- Ralph Adams Cram
- Pierre de Meuron
- Willem Marinus Dudok
- Peter Eisenman
- ஆர்தர் எரிக்சன் (Arthur Erickson)
- Sverre Fehn
- நார்மன் பாஸ்டர் (Norman Foster)
- பக்மின்ஸ்டர் புல்லர் (Buckminster Fuller)
- அண்டோனியோ கௌடி (Antonio Gaudi)
- பிராங்க் கெரி (Frank Gehry)
- Cass Gilbert
- மைக்கேல் கிறேவ்ஸ் (Michael Graves)
- வால்டர் பர்லி கிறிபின் (Walter Burley Griffin)
- வால்டர் குறோப்பியஸ் (Walter Gropius)
- வலஸ் ஹரிசன் (Wallace Harrison)
- Jacques Herzog
- சார்ல்ஸ் ஹோல்டன் (Charles Holden)
- Hans Hollein
- ரேமண்ட் ஹூட் (Raymond Hood)
- Arata Isozaki
- ஆர்னே ஜகொப்சன் (Arne Jacobsen)
- Helmut Jahn
- பிலிப் ஜான்சன் (Philip Johnson)
- லூயிஸ் கான் (Louis Kahn)
- கென்ஸோ டாங்கே (Kenzo Tange)
- Hans Kolhoff
- Rem Koolhaas
- Leon Krier
- Kisho Kurokawa
- லெ கொபூசியே (Le Corbusier)
- மாயா லின் (Maya Lin)
- அடொல்ப் லூஸ் (Adolf Loos)
- Edwin Lutyens
- Fumihiko Maki
- சார்ல்ஸ் ரெனி மக்கின்டோஷ் (Charles Rennie Mackintosh)
- Robert Mallet-Stevens
- McKim, Mead, and White
- ரிச்சர்ட் மீயர் (Richard Meier)
- லுட்விக் மீஸ் வான் டெர் ரோLudwig Mies van der Rohe
- Giovanni Michelucci
- Samuel -Sambo- Mockbee
- ராபேல் மோனியோ (Rafael Moneo)
- சார்ல்ஸ் மூர் (Charles Moore)
- ஜூலியா மோர்கன் (Julia Morgan)
- வில்லியம் மொறிஸ் (William Morris)
- Glenn Murcutt
- ரிச்சர்ட் நியூட்ரா (Richard Neutra)
- ஒஸ்கார் நிமேயர் (Oscar Niemeyer)
- ஒஸ்கார் நிற்ஸ்கே (Oscar Nitzchke)
- Nouvel Jean
- J.J.P.Oud
- ஐ.எம்.பே (I. M. Pei)
- ரென்ஸோ பியானோ (Renzo Piano)
- கியோ பொண்டி (Gio Ponti)
- ஜோன் போர்ட்மன்John Portman
- Christian de Portzamparc
- ரால்ப் ரப்சன் (Ralph Rapson)
- ஸ்டீன் எய்லெர் ராஸ்முசென் (Steen Eiler Rasmussen)
- Gerrit Rietveld
- கெவின் ரோச் (Kevin Roche)
- ரிச்சர்ட் ரோஜர்ஸ் (Richard Rogers)
- அல்டோ ரொஸ்ஸி (Aldo Rossi)
- போல் ருடொல்ப் (Paul Rudolf)
- ஈரோ சாரினென் (Eero Saarinen)
- எலியெல் சாரினென் (Eliel Saarinen)
- Moshe Safdie
- கர்லோ ஸ்கார்ப்பா (Carlo Scarpa)
- Paul Schmitthenner
- Margarete Schütte-Lihotzky
- கைல்ஸ் கில்பர்ட் ஸ்கொட் (Giles Gilbert Scott)
- ஹரி சீட்லெர் (Harry Seidler)
- Shreeve, Lamb, and Harmon
- அல்வாரோ சிஸா (Alvaro Siza)
- Skidmore, Owings, and Merrill
- பவோலோ சோலேரி (Paolo Soleri)
- அல்பர்ட் ஸ்பியர் (Albert Speer)
- James Stirling
- Edward Durrell Stone
- கென்சோ டாங்கே (Kenzo Tange)
- Bruno Taut
- பெர்ணார்ட் சூமி (Bernard Tschumi)
- ஜோர்ன் அட்சன் (Jørn Utzon)
- வில்லியம் வான் அலன் (William van Alen)
- Aldo van Eyck
- ராபர்ட் வெஞ்சூரி (Robert Venturi)
- ஜன் வில்ஸ் (Jan Wils)
- பிரான்க் லாய்டு ரைட் (Frank Lloyd Wright)
- மினோரு யமசாகி (Minoru Yamasaki)
# குறிப்பிடத்தக்க கட்டிடக்கலைஞர்களின் பட்டியல்

## இருபத்தோராம் நூற்றாண்டுக் கட்டிடக்கலைஞர்கள்

- Richard Nash Gould
- Steven Holl
- Daniel Libeskind
# புவியியல்

**புவியியல்** என்பது புவி, அங்குள்ள நிலம், பல்வேறு அம்சங்கள், அதிலுள்ள உயிர் வகைகள் மற்றும் தோற்றப்பாடுகள் என்பவற்றை விளக்கும் ஒரு துறையாகும். இச்சொல்லை நேரடியாக மொழி பெயர்க்கும்போது அது புவியைப்பற்றி விளக்குவது அல்லது எழுதுவது என்பதைக் குறிக்கும். புவியியல் ஆய்வில் வரலாற்று ரீதியாக நான்கு மரபுகள் காணப்படுகின்றன. இவை,  
1. இயற்கை மற்றும் மனிதத் தோற்றப்பாடுகள் தொடர்பிலான இடம்சார் பகுப்பாய்வு, இது பரம்பல் அடிப்படையிலான புவியியல் ஆய்வு;
1. நிலப்பரப்பு ஆய்வு, இது இடங்களும், நிலப்பகுதிகளும் தொடர்பானது;
1. மனிதனுக்கும், நிலத்துக்குமான தொடர்பு பற்றிய ஆய்வு;
1. புவி அறிவியல்கள் தொடர்பான ஆய்வு; என்பனவாகும்.  
ஆனால், தற்காலப் புவியியல், எல்லாவற்றையும் ஒருங்கே தழுவிய ஒரு துறை. இது புவியையும் அதிலுள்ள எல்லா மனித மற்றும் இயற்கைச் சிக்கல்களையும் புரிந்துகொள்ள முயல்கிறது. எங்கெங்கே பொருள்கள் இருக்கின்றன என்பதை மட்டுமன்றி, அவை எவ்வாறு மாறுகின்றன, எப்படித் தற்போதைய நிலையை அடைந்தன என்பவற்றை அறிவது தற்காலப் புவியியலின் நோக்கமாகும். மனிதனுக்கும், இயற்பு அறிவியலுக்கும் இடையே உள்ள தொடர்பாக அமைவதால், புவியியல் துறையானது, மானிடப் புவியியல், இயற்கைப் புவியியல் (*physical geography*) என இரு பிரிவுகளாகப் பிரிக்கப்பட்டுள்ளது.
# புவியியல்

## அறிமுகம்

முன்னர் புவியியலாளர்களை, நிலப்பட வரைவாளர்களைப் போலவும், இடப்பெயர்களையும் அவற்றின் எண்ணிக்கைகளையும் ஆய்வு செய்பவர்களைப் போலவுமே மக்கள் நோக்கி வந்தனர். பல புவியியலாளர்கள், புவிப்பரப்பியல், நிலப்பட வரைவியல் போன்ற துறைகளில் பயிற்சி பெற்றிருப்பினும், அவர்களின் முதன்மையான பணி அதுவல்ல. புவியியலாளர்கள், தோற்றப்பாடுகள், செயல்முறைகள், அம்சங்கள், மனிதனுக்கும் அவனது சூழலுக்கும் இடையிலான தொடர்புகள் என்பவற்றின் இடம் சார்ந்தனவும், உலகியல் சார்ந்தனவுமான பரம்பல்கள் குறித்து ஆராய்கிறார்கள். வெளியும், இடமும்; பொருளியல், உடல்நலம், காலநிலை, தாவரங்கள், விலங்குகள் என்பவற்றின் மீது தாக்கங்களைக் கொண்டிருப்பதால், புவியியல் ஒரு பலதுறைத் தொடர்பு கொண்ட துறையாக உள்ளது.  
புவியியலின் இரண்டு பிரிவுகளுள், மானிடப் புவியியல், பெரும்பாலும் கட்டிடச் சூழல் பற்றியும்; அவற்றை எவ்வாறு மனிதர்கள் உருவாக்குகிறார்கள், நோக்குகிறார்கள், மேலாண்மை செய்கிறார்கள், அவற்றின் மீது செல்வாக்குச் செலுத்துகிறார்கள் என்பது பற்றியும் ஆய்வு செய்கிறது. இரண்டாவது வகையான இயற்கைப் புவியியல், காலநிலை, தாவரவகை, பிற உயிர்வகைகள், நில அமைப்பு என்பன எவ்வாறு உருவாகின்றன, எத்தகைய தொடர்புகளை அவற்றுள் கொண்டுள்ளன என்பவற்றை உள்ளடக்கிய இயற்கைச் சூழல் குறித்து ஆய்வு செய்கிறது.
# புவியியல்

## புவியியலின் பிரிவுகள்

### இயற்கைப் புவியியல்

இயற்கைப் புவியியல், புவியியலை புவி பற்றிய அறிவியல் என்ற வகையிலேயே நோக்குகிறது. இது பூமியின் தளக்கோலம் (*layout*), கற்கோளம் (*lithosphere*), நீர்க்கோளம் (*hydrosphere*), வளிமண்டலம், மேலோட்டுக் கோளம் (pedosphere), அதன் காலநிலை மற்றும் தாவர விலங்கினத் தொகுதிகள் பற்றிப் புரிந்து கொள்ள முயல்கிறது. இயற்கைப் புவியியலைப் பின்வரும் பெரும் பிரிவுகளாகப் பிரிக்கலாம்.  
- நிலவியல் (*Geology*)
- நில உருவாக்கவியல் (*Geomorphology*)
- நீர்வள இயல் (*Hydrology*)
- பனியாற்றியல் (*Glaciology*)
- உயிரினப் புவியியல் (*Biogeography*)
- காலநிலையியல்
- மண்ணியல் (*Pedology*)
- புவி உருவவியல் (*Geodesy*)
- தொல்புவியியல் (*Palaeogeography*)
- சூழற் புவியியலும் மேலாண்மையும்
- நிலத்தோற்ற வாழ்சூழலியல் (*Landscape ecology*)
# புவியியல்

## புவியியலின் பிரிவுகள்

### மானிடப் புவியியல்

**மானிடப் புவியியல்** என்பது புவியியலிலிருந்து கிளைத்த ஒரு துறையாகும். இது மனிதனுக்கும், பல்வேறுவகையான சூழல்களுக்கும் இடையிலான தொடர்புகளை உருவாக்குகின்ற வடிவுருக்களையும் (*patterns*), வழிமுறைகளையும் பற்றி ஆராய்வதை இலக்காகக் கொண்டுள்ளது. இதன் ஆய்வுப் பரப்பு, மனிதன், அரசியல், பண்பாடு, சமூகம் மற்றும் பொருளாதார அம்சங்களை உள்ளடக்கியுள்ளது. மானிடப் புவியியலின் முக்கிய இலக்கு புவியின் இயல் நிலத்தோற்றமாக (*physical landscape*) இல்லாதிருப்பினும், மனிதச் செயற்பாடுகள் யாவும் இயல் நிலத்தோற்றப் பின்னணியிலேயே நடைபெறுவதால், இதன் தொடர்பின்றி மானிடப் புவியியலை ஆராய முடியாது. சூழற் புவியியல் இவ்விரு துறைகளுக்கும் இடையிலான இணைப்புப் பாலமாக உருவாகி வருகிறது.  
மானிடப் புவியியல் பின்வரும் பிரிவுகளாகப் பிரிக்கப்படலாம்.  
- பொருளாதாரப் புவியியல் (*Economic geography*)
- வளர்ச்சிப் புவியியல் (Development geography)
- மக்கள் தொகைப் புவியியல் அல்லது மக்கட் பரம்பல் (*Population geography or Demography*)
- நகரப் புவியியல் (*Urban geography*)
- சமூகப் புவியியல் (*Social geography*)
- நடத்தைப் புவியியல் (*Behavioral geography*)
- பண்பாட்டுப் புவியியல் (*Cultural geography*)
- அரசியற் புவியியல் (*Political geography*) புவிசார் அரசியலும் (*Geopolitics*) அடங்கலாக.
- வரலாற்றுப் புவியியல் (*Historical geography*)
- பிரதேசப் புவியியல் (*Regional geography*)
- சுற்றுலாப் புவியியல் (*Tourism geography*)
- உத்திசார் புவியியல் (*Strategic geography*)
- பாதுகாப்புப் புவியியல் (*Military geography*)
- பெண்ணியப் புவியியல் (*Feminist geography*)  
மானிடப் புவியியலின் துணைப்பிரிவுகள் பலவற்றுக்கும் இடையிலான வேறுபாடுகள் பொதுவாகத் தெளிவற்ற நிலையிலேயே இருப்பதால் மேலே தரப்பட்டுள்ள பட்டியல் ஒரு முடிவான பட்டியல் அல்ல என்பதைக் கருத்தில் கொள்ளவும்.
# புவியியல்

## புவியியலின் பிரிவுகள்

### சூழற் புவியியல்

சூழற் புவியியல், புவியியலின் ஒரு கிளைத் துறை. இது மனிதருக்கும், இயற்கை உலகுக்கும் இடையிலான தொடர்புகளின் இடம் சார்ந்த அம்சங்களையும், சூழலை எவ்வாறு மனிதர் கருத்துருவாக்கம் செய்கிறார்கள் என்பதையும் விளக்குகிறது. மானிடப் புவியியலும், இயற்கைப் புவியியலும் கூடிய அளவில் சிறப்பாக்கம் பெற்று வருவதன் விளைவாக, இவ்விரண்டுக்கும் இடையிலான ஒரு இணைப்புப் பாலமாக, சூழற் புவியியல் உருவாகியுள்ளது. மேலும், சூழலுடனான மனிதரின் தொடர்புகள், உலகமயமாதல், தொழில்நுட்ப மாற்றங்கள் போன்றவற்றால் மாற்றம்பெற்று வருவதனால், இந்த மாறுகின்றதும் இயங்குதன்மை கொண்டதுமான தொடர்புகளை விளங்கிக் கொள்வதற்கு புதிய அணுகுமுறையும் தேவைப்பட்டது. பேரழிவு மேலாண்மை (*disaster management*), சூழல் மேலாண்மை, தாங்குதிறன் (*sustainability*), அரசியல் சூழலியல் (*political ecology*) என்பன சூழற் புவியியலின் கீழ் அடங்கும் ஆய்வுப் பரப்புகள் ஆகும்.
# புவியியல்

## புவியியலின் பிரிவுகள்

### புவித்தகவற்கணியவியல்

புவித்தகவற்கணியவியல் (*Geomatics*) என்பதும் புவியியலின் ஒரு கிளைத்துறை. 1950களின் நடுப்பகுதியில், புவியியலில் கணியப் புரட்சி ஏற்பட்டதிலிருந்து, இத்துறை உருவானது. நிலப்படவரைவியல், நிலவுருவவியல் ஆகிய துறைகளில் பொதுவாகப் புழங்கும் நுட்பங்களையும், அவற்றைக் கணினியில் பயன்படுத்தும் முறைகளையுமே புவித்தகவற்கணியவியல் பயன்படுத்துகின்றது. புவியியல் தகவல் முறைமை, தொலையுணர்தல் போன்ற நுட்பங்களைப் பிற துறைகளும் பயன்படுத்துவதனால் புவித்தகவற்கணியவியல் இன்று ஒரு பரந்துபட்ட துறையாக மாறியுள்ளது. இத்துறை, நிலப்படவரைவியல், புவியியல் தகவல் முறைமை, தொலையுணர்தல், விண்கோள் நில அளவை முறைமை (*Global positioning systems*) போன்ற இடஞ்சார் பகுப்பாய்வுகளுடன் கூடிய பலவகை அம்சங்களை உள்ளடக்கியுள்ளது.